《满江红 周监务生日，妻善鼓琴》
宋代·李漳

雨歇前林，薰风度、琴声清淑。绮窗迥、张眉初扫，弄弦鸣玉。

三叠瑶池仙侣宴，九江鹤唳清江曲。政伯鸾、此日梦维熊，祥烟馥。

金徽外，音时续。雕筵上，听难足。且相将一醉，满倾醽醁。

共祝遐龄何所似，水流不尽高山矗。算未应、归去抱琴书，云间宿。

作者简介：[约公元一一九o年前后在世]字子清，庐陵人，李洪之弟。生卒年均不详，约宋光宗绍熙初前后在世。曾出仕为官。工词，与兄洪弟泳、浙、洤齐名。兄弟五人作有李氏花萼集毗美。